laion/Wikipedia-Exotic huggingface dataset:
פיליפ, נסיך סקסוניה-קובורג-גותה

פיליפ, נסיך סקסוניה-קובורג-גותה (בגרמנית: Philipp von Sachsen-Coburg-Gotha;‏ 28 במרץ 1844 - 3 ביולי 1921) היה הנסיך השני של סקסוניה-קובורג-גותה והלורד של צ'אבראג וסזיטניה, שניהם בסלובקיה של ימינו. פיליפ נולד ב-28 במרץ 1844 בארמון טווילרי בפריז והיה בנו הבכור של אוגוסט, נסיך סקסוניה-קובורג וגותה. אמו, קלמנטין, הייתה בתו של לואי פיליפ, מלך הצרפתים. הוא היה חבר בענף הקתולי של סקסה-קובורג וגותה-קוהארי ואחיו הבכור של פרדיננד, הצאר של בולגריה. ב-1870 הוא מונה למיור בצבא ההונגרי. הוא היה איש סודו הקרוב של גיסו, יורש העצר רודולף, נסיך הכתר של אוסטריה. בבוקר ה-30 בינואר 1889, הוא והרוזן יוזף הויו-שפרינצנשטיין והשרת יוהאן לושק גילו את גופותיהם של רודולף ופילגשו הברונית מרי וטסרה, שגם היא נורתה למוות. את שנותיו האחרונות בילה פיליפ ב-Bürglaß-Schlösschen (גר') בקובורג, שם נפטר ב-3 ביולי 1921, בן 77. הוא נקבר בקריפטת קוהארי בכנסיית סנט אוגוסטין בקובורג. ב-4 בפברואר 1875, התחתן פיליפ בבריסל עם לואיז, נסיכת בלגיה, בת דודתו השנייה, בתו של לאופולד השני, מלך הבלגים ונכדתו של לאופולד הראשון, מלך הבלגים, אחיו של סבו של פיליפ, פרדיננד, נסיך סקסוניה-קובורג-גותה. נישואיהם של פיליפ ולואיז היו הרי אסון והיא עזבה את בעלה ב-1896. בשנת 1898, היא איבדה את הכוח ההורי על ילדיה וב-15 בינואר 1906, הגירושים הוכרזו בגותה. הסיבה לפרידה הייתה מערכת היחסים ארוכת השנים שלה עם הרוזן גזה ממאטצ'יץ'-קגלביץ' (1867–1923), עימו ניהל פיליפ דו-קרב בהוראת הקיסר פרנץ יוזף הראשון. ללואיז היו רומנים אחרים לפני שפגשה את גזה, בין היתר עם עוזרו של פיליפ. נולדו להם שני ילדים: לאופולד קלמנט פיליפ אוגוסט מריה (1878–1916); הוא מת כשמאהב לשעבר העיף חומצה בפניו. דורותיאה מריה הנרייט אוגוסט לואיז (1881–1967), התחתנה עם ארנסט גינתר, דוכס שלזוויג-הולשטיין. מדיה וקבצים בנושא פיליפ, נסיך סקסוניה-קובורג-גותה בוויקישיתוף "Mayerling: Die Personen". Margot Judtmann: Mayerling ohne Mythos: ein Tatsachenbericht, Kremayr & Scheriau, 1982, S. 35 Karl Kraus, Frank Wedekind: Briefwechsel 1903 bis 1917, Königshausen & Neumann, 2008, p. 390 "Archived copy". אורכב מ-המקור ב-2009-06-28. נבדק ב-2012-10-19. {{cite web}}: (עזרה) Christoph Ohlig: Wasserhistorische Forschungen: Schwerpunkt Montanbereich, Books on Demand, 2003, p. 142
דורותיאה, נסיכת סקסוניה-קובורג-גותה

דורותיאה, נסיכת סקסוניה-קובורג-גותה (בגרמנית: Dorothea von Sachsen-Coburg und Gotha';‏ 30 באפריל 1881 - 21 בינואר 1967) הייתה נסיכת סקסוניה-קובורג וגותה מלידה ודוכסית שלזוויג-הולשטיין דרך נישואיה לארנסט גינתר, דוכס שלזוויג-הולשטיין. דורותיאה נולדה ב-30 באפריל 1881 בווינה, אוסטריה, והייתה הילדה השנייה והבת היחידה של פיליפ, נסיך סקסוניה-קובורג-גותה והנסיכה לואיז מבלגיה. דורותיאה התחתנה עם ארנסט גינתר, דוכס שלזוויג-הולשטיין, בנם של פרידריך השמיני, דוכס שלזוויג-הולשטיין-זונדרבורג-אוגוסטנבורג ואדלהייד, נסיכת הוהנלוהה-לנגנבורג, ב-2 באוגוסט 1898 בקובורג, דוכסות סקסוניה-קובורג-גותה. לדורותיאה ואלרנסט גינתר לא היו ילדים. בשנת 1920, הם אימצו את הנסיכה מארי לואיז ואת הנסיך יוהאן גאורג משלזוויג-הולשטיין-זונדרבורג-גליקסבורג, בנם ובתם של הנסיך אלברכט משלזוויג-הולשטיין-זונדרבורג-גלוקסבורג ורעייתו הרוזנת אוטרוד מאיזנבורג ובידינגן. מארי לואיז ויוהאן גאורג היו נכדיו של פרידריך, דוכס שלזוויג-הולשטיין-זונדרבורג-גליקסבורג, אחיו הגדול של כריסטיאן התשיעי, מלך דנמרק . הנסיכה דורותיאה מתה ב-Schloss Taxis, דישינגן, באדן-וירטמברג, גרמניה, בגיל 85. מדיה וקבצים בנושא דורותיאה, נסיכת סקסוניה-קובורג-גותה בוויקישיתוף דורותיאה, נסיכת סקסוניה-קובורג-גותה, באתר "Find a Grave" (באנגלית)
פרדריק וילהלם, נסיך שלזוויג-הולשטיין-זונדרבורג-אוגוסטנבורג

פרדריק וילהלם, נסיך שלזוויג-הולשטיין-זונדרבורג-אוגוסטנבורג (בדנית: Frederik Vilhelm af Slesvig-Holsten-Sønderborg-Augustenborg;‏ 18 בנובמבר 1668 – 3 ביוני 1714) היה חבר בית אולדנבורג ונסיך שלזוויג-הולשטיין-זונדרבורג-אוגוסטנבורג. פרדריק וילהלם נולד ב-18 בנובמבר 1668 בזונדרבורג והיה בנם הצעיר של הדוכס ארנסט גינתר, דוכס שלזוויג-הולשטיין-זונדרבורג-אוגוסטנבורג ושל אשתו, אוגוסטה, נסיכת שלזוויג-הולשטיין-זונדרבורג-גליקסבורג. בשנת 1675, כשאביו ניהל משא ומתן עם הרוזן פדר גריפנפלד על נישואים עם אחותו של פרדריק וילהלם, הובטח לו תפקיד כפרובוסט של הקתדרלה בהמבורג ומושל אלס. הוא מונה לפרובוסט בהמבורג ב-1676, לאחר מותו של היו"ר קילמנסגה. כאשר נפטר אביו בשנת 1689, צוין בצוואה כי רכושו יעבור לאלמנתו, שתהיה לה הזכות ליישב את הירושה. היא קיבלה החלטה, שאושרה על ידי המלך ב-1692. בנה החי הבכור, ארנסט אוגוסט, הודר מהירושה, משום שהוא המיר את דתו לקתולית, והותיר את הדוכסות לפרדריק וילהלם, שהיה עד אז הבן היחיד שנותר בחיים. כמעט במקביל, פרדריק וילהלם מונה גם למושל זונדרבורג. עם זאת, כאשר חזר ארנסט אוגוסט ללותרניות ב-1695, הוא מונה למושל זונדרבורג, משום שהתגורר שם. ארנסט אוגוסט הוחזר גם כיורש של שלזוויג-הולשטיין-זונדרבורג-אוגוסטנבורג. אף על פי כן, כאשר ארנסט אוגוסט מת ללא ילדים בשנת 1731, בנו של פרדריק וילהלם, כריסטיאן אוגוסט הראשון, יירש את הדוכסות. כשאמו מתה ב-1701, ירש פרדריק וילהלם את ארמון אוגוסטנבורג, אחוזת רומוהרסגורד ואחוזת אוולגונדה. בשנת 1703, הוא רכש את אחוזת אבנבולגורד בסונדב. פרדריק וילהלם שירת כמייג'ור גנרל בצבא הדני. ב-27 בנובמבר 1694 הוא התחתן עם סופיה אמליה, רוזנת אהלפלד-לנגלאנד, בתם של הקנצלר פרדריק, רוזן אהלפלד-לנגלאנד ומריה אליזבת, רוזנת ליינינגן-דאגסבורג. היא מתה ב-24 בדצמבר 1741, והוא מת באוגוסטנבורג ב-3 ביוני 1714. ב-27 בנובמבר 1694 התחתן פרדריק וילהלם עם סופיה אמליה, רוזנת אהלפלד-לנגלאנד, בתם של הקנצלר פרדריק, רוזן אהלפלד-לנגלאנד ומריה אליזבת, רוזנת ליינינגן-דאגסבורג, ממנה נולדו לו חמישה ילדים: כריסטיאן אוגוסט הראשון, דוכס שלזוויג-הולשטיין-זונדרבורג-אוגוסטנבורג (1696–1754) שרלוטה מריה משלזוויג-הולשטיין-זונדרבורג-אוגוסטנבורג (1697–1760), התחתנה עם פיליפ ארנסט, דוכס שלזוויג-הולשטיין-זונדרבורג-גליקסבורג לואיזה סופיה משלזוויג-הולשטיין-זונדרבורג-אוגוסטנבורג (1699–1765) אוגוסטה וילהלמינה משלזוויג-הולשטיין-זונדרבורג-אוגוסטנבורג (1700) פרדריק קרל משלזוויג-הולשטיין-זונדרבורג-אוגוסטנבורג (1701–1702)
תהילים ס'

תהילים ס' הוא המזמור השישים בספר תהילים (לפי המספור בוולגטה ובתרגום השבעים, המזמור ממוספר כמזמור ה-59). פתיחת המזמור מדברת על "שושן" ("לַמְנַצֵּחַ עַל שׁוּשַׁן") לפי המפרשים מדובר בכלי נגינה, או במקום במקדש שבו עמדה המקהלה לשירת המזמור בסמוך לעמודים המעוטרים בדגם השושן. המזמור נחשב סגולה נגד עצת "היצר הרע". המזמור מכיל ארבע עשרה פסוקים ונחלק לארבעה חלקים, הנושא המרכזי הוא תלונה לאומית לאחר תבוסה במלחמה ובקשת ישועה. כותרת המזמור קושרת בינו ובין תקופת מלחמות דוד בארם ובאדום. מלחמות שהובלו על ידי יואב בן צרויה שר הצבא של דוד. חלקו הראשון של הפרק הוא תלונה של המשורר כלפי האל על הפקרת בני האדם "אֱלֹהִים זְנַחְתָּנוּ" מתלונן המשורר בשם העם. וההזנחה מתבטאת ב"פְרַצְתָּנוּ" דימוי לפריצה של שורת לוחמים ונחלת תבוסה במערכה "הִרְאִיתָ עַמְּךָ קָשָׁה". בחלק השני מספר המשורר שפעם היה אחרת. בעבר "נָתַתָּה לִּירֵאֶיךָ נֵּס לְהִתְנוֹסֵס", כמו דגל מונף אלוהי ישראל הוביל את המערכה. הוא בחר בעמו והראה לאויביהם מי בעל הבית "מוֹאָב סִיר רַחְצִי, עַל אֱדוֹם אַשְׁלִיךְ נַעֲלִי, עָלַי פְּלֶשֶׁת הִתְרוֹעָעִי". ומסיים המשורר בתפילה לשינוי. למרות שבהווה "הֲלֹא אַתָּה אֱלֹהִים זְנַחְתָּנוּ וְלֹא תֵצֵא אֱלֹהִים בְּצִבְאוֹתֵינוּ", מתוך זיכרון העבר ולטובת העתיד, מבקש המשורר "הָבָה לָּנוּ עֶזְרָת מִצָּר... בֵּאלֹהִים נַעֲשֶׂה חָיִל" לפי חלק מהמנהגים הפרק נאמר כשיר של יום בשושן פורים. מדיה וקבצים בנושא תהילים ס' בוויקישיתוף תהילים ס' מתוך פרויקט 929 סגולות בספר תהילים במוקד התהילים הארצי מסופר בהרחבה בשמואל ב בפרק ח' ובפרק י'
ארנסט גינתר, דוכס שלזוויג-הולשטיין-זונדרבורג-אוגוסטנבורג

ארנסט גינתר, דוכס שלזוויג-הולשטיין-זונדרבורג-אוגוסטנבורג (בדנית: Ernst Günther 1. af Slesvig-Holsten-Sønderborg-Augustenborg; ‏14 באוקטובר 1609 – 18 בינואר 1689) היה דוכס שלזוויג-הולשטיין מענף זונדרבורג. הוא היה הראשון שקבע את מושבו הדוכסי בארמון אוגוסטנבורג, אותו בנה וקרא לכבוד אשתו. הוא שלט מ-1647 ועד מותו ב-1689. ארנסט גינתר נולד ב-14 באוקטובר 1609 בזונדרבורג והיה בנם השלישי של אלכסנדר, דוכס שלזוויג-הולשטיין-זונדרבורג והרוזנת דורותיאה משוורצבורג-זונדרסהאוזן, בתם של יוהאן גינטר הראשון, רוזן שוורצבורג-זונדרסהאוזן ואנה מאולדנבורג-דלמנהורסט. אביו מת ב-1627 ב-Sønderborg והשאיר דוכסות בעלת חוב כבד. בצוואתו, הוא קבע שאשתו תשב בעיזבון ללא שינוי כדי לקבל את החוב, וכי הבן הבכור, הנס כריסטיאן, יורש את כל המחוז. הדוכסית האלמנה הייתה אחראית על הדוכסות במהלך שנות המלחמה שלאחר מכן, אך לא הצליחה לפרוע את החוב, שלהפך, עדיין גדל. לפיכך היא הסכימה ב-17 בדצמבר 1633 שהאחים יחתמו על הסכם ירושה, לפיו הנס כריסטיאן נכנס לדוכסות עם התחייבויות משמעותיות כלפי אמו ואחיו. בעוד אחיו של ארנסט גינתר, למעט הנס כריסטיאן, היו מפוזרים בגרמניה לאחר הסדר הירושה, ארנסט גינתר שירת תחת מלכי דנמרק והיה אורח נאמן בחצר. ב-15 ביוני 1651, הוא נישא בטירת קופנהגן לבת דודתו אוגוסטה משלזוויג-הולשטיין-זונדרבורג-גליקסבורג, ולאחר מכן מינה אותו פרדריק השלישי, מלך דנמרק למושל בכפרים סטאבנסבול וסבבלב על יד אלס. זמן קצר לאחר מכן הוא הקים על שטחי סטאבנסבול את טירת אוגוסטנבורג, על שם הדוכסית. בשנת 1653 הוא השתלט על טירת זונדרבורג. עם זאת, כאשר דוכסות זונדנבורג פשטה רגל ונכללה בכתר ב-1667, הוא ויתר על נחלתו ובמקום זאת רכש את רומוהרסגארד על אלס. מאוחר יותר הוא קיבל מהמלך את הערים ברו וגונדסטרופ, וכן קיבל את הזכות לציד באזור. בשנת 1675 הוא מונה למושל אלס עם מגורים בטירת Sønderborg, אך כבר בשנה שלאחר מכן הוא נאלץ לוותר על Nørborg Len לאוגוסט, דוכס שלזוויג-הולשטיין-זונדרבורג-פלן-נורבורג. ארנסט גינתר מת ב-18 בינואר 1689 בטירת אוגוסטנבורג. אלמנתו חיה אחריו עד 1701, ולפי צוואתו שמרה על האחוזות עם הזכות להיפטר מהן לאחר מותו. כאשר הבן הבכור, פרדריק, נפל בקרב סטינקרקה (1692), והבכור השני ארנסט אוגוסט הפך לקתולי, היא הציבה את הצעיר, פרדריק וילהלם, כיורש יחיד. לארנסט אוגוסט הייתה רק קצבה שנתית של 500 ריגסדלר. אולם זמן קצר לאחר מכן, הוא שוב המיר את דתו לאמונה הלותרנית והתמנה למושל זונדנבורג. אף על פי כן, הצוואה התקיימה, מה שהוביל למספר מחלוקות, אשר עם זאת לא מנעו מפרדריק וילהלם להשתלט על הירושה ולתבוע אותה עבור משפחתו. ארנסט אוגוסט מת מבלי להשאיר ילדים ב-1731, ואחיינו כריסטיאן אוגוסט הראשון, דוכס שלזוויג-הולשטיין-זונדרבורג-אוגוסטנבורג ירש את נחלותיו. ב-15 ביוני 1651 התחתן ארנסט גינתר עם אוגוסטה משלזוויג-הולשטיין-זונדרבורג-גליקסבורג, בתם של פיליפ, דוכס שלזוויג-הולשטיין-זונדרבורג-גליקסבורג וסופיה הדוויג מסקסוניה-לאוונבורג. נולדו להם עשרה ילדים: פרידריך (1652–1692) סופיה אמליה (1654–1655) פיליפ ארנסט (1655–1677) סופיה אוגוסטה (1657) לואיז שרלוטה (1658–1740), התחתנה עם פרידריך לודוויג, דוכס שלזוויג-הולשטיין-זונדרבורג-בק ארנסטינה יוסטינה (1659–1662) ארנסט אוגוסט (1660–1731) דורותיאה לואיז (1663–1721), אם המנזר של איצהו בשנים 1686–1721 ילד מת (1665) פרדריק וילהלם (1668– 1714) מדיה וקבצים בנושא ארנסט גינתר, דוכס שלזוויג-הולשטיין-זונדרבורג-אוגוסטנבורג בוויקישיתוף
דאווה הוטסה

דאווה הוטסה (נולד ב-9 במרץ 1996) הוא כדורגלן אתיופי המשחק בעמדת החלוץ בהדיה חוסנה מליגת העל האתיופית ובנבחרת אתיופיה. באוגוסט 2014, המאמן ההודי, מריאנו בארטו זימן את הוטסה לנבחרת אתיופיה לקראת מוקדמות גביע אפריקה לאומות 2015. הוא ערך את הופעת הבכורה שלו במדים הלאומיים ב-11 באוקטובר בהפסד 2–0 לנבחרת מאלי. שערו הראשון במדי הנבחרת הגיע ב-7 בדצמבר 2017 בהפסד 4–1 לנבחרת בורונדי. דאווה הוטסה, באתר Transfermarkt דאווה הוטסה, באתר National Football Teams דאווה הוטסה, באתר FootballDatabase.eu
משולש האביב

משולש האביב הוא משולש דמיוני, אַסטֶריזם של שלושה כוכבים בהירים המופיעים בעונת האביב. המשולש מורכב מהכוכבים ארקטורוס, ספיקה ורגולוס. שלושת הכוכבים הללו ממוקמים בשלוש קבוצות כוכבים שונות - שומר הדובים, בתולה ואריה. לעיתים הכינוי "משולש האביב" מתייחס למשולש חלופי, קטן יותר. במשולש זה מוחלף הכוכב רגולוס בכוכב דנבולה, שנמצא אף הוא בקבוצת הכוכבים אריה. הכוכבים ארקטורוס, ספיקה, דנבולה, בתוספת הכוכב קור קרולי מקבוצת הכוכבים כלבי ציד, מרכיבים אסטריזם נוסף בשמיים בצורת מעוין הקרוי בשם היהלום הגדול. משושה החורף משולש הקיץ מדיה וקבצים בנושא משולש האביב בוויקישיתוף
Playin' with My Friends: Bennett Sings the Blues

Playin' with My Friends: Bennett Sings the Blues (בעברית: לשחק עם חבריי: בנט שר את הבלוז) הוא אלבום האולפן ה-49 של זמר הג'אז האמריקאי טוני בנט. את האלבום הוציאה לאור ב-6 בנובמבר 2001 חברת התקליטים קולומביה רקורדס. בחלק משיריו משתתפים אמנים נוספים דוגמת סטיבי וונדר, דיאנה קרול ושריל קרואו. מידע על האלבום Playin' with My Friends: Bennett Sings the Blues באתר MusicBrainz האלבום Playin' with My Friends: Bennett Sings the Blues באתר Discogs Playin' with My Friends: Bennett Sings the Blues, The Interactive Tony Bennett Discography
מיקאל אלפונס

מיקאל דוויד אלפונס (בצרפתית: Mickaël David Alphonse; נולד ב-12 ביולי 1989 בשמפיני-סור-מארן שבצרפת) הוא כדורגלן גוואדלופי יליד צרפת המשחק בעמדת המגן הימני באז'אקסיו ובנבחרת גוואדלופ. אלפונס החל את הקריירה המקצוענית שלו בלוהן קוויזו. הוא ערך 58 הופעות ליגה במדי המועדון, בהן הבקיע שמונה שערים. בקיץ 2010 עבר לרואן, ושנה לאחר מכן עבר למולן מהליגה הרביעית. לקראת עונת 2013/2014 חתם אלפונס בבורג-פרונה, ובעונתו השנייה במועדון סייע למקום להעפיל לליגה הצרפתית השנייה לראשונה בהיסטוריה. בחודש יולי 2016 חתם אלפונס על חוזה לשתי עונות בסושו מהליגה הצרפתית השנייה. בחודש יולי 2018 חתם אלפונס על חוזה לשלוש עונות בדיז'ון מליגת העל הצרפתית. ב-21 באוגוסט 2020 חתם באמיין מהליגה הצרפתית השנייה. ב-3 בפברואר 2022 חתם על חוזה לחצי עונה במכבי חיפה מליגת העל הישראלית. ב-7 בפברואר ערך את הופעת הבכורה בניצחון 0–6 על מועדון ספורט אשדוד. בסיום העונה עזב את הקבוצה. ב-2 ביולי 2022 חתם באז'אקסיו מהליגה הצרפתית. ב-5 באוגוסט ערך הופעת בכורה בקבוצה בהפסד 1–2 לאולימפיק ליון. ב-11 בספטמבר 2018 ערך אלפונס את הופעת הבכורה שלו בנבחרת גוואדלופ, בניצחון 0–3 על נבחרת סנט מארטן במסגרת מוקדמות ליגת האומות של CONCACAF 2019/2020. הוא היה חלק מסגל נבחרת גוואדלופ בטורניר גביע הזהב 2021, וערך שתי הופעות בטורניר. מכבי חיפה אליפות: 2021/2022 מדיה וקבצים בנושא מיקאל אלפונס בוויקישיתוף מיקאל אלפונס, ברשת החברתית אינסטגרם מיקאל אלפונס, באתר ההתאחדות לכדורגל בישראל מיקאל אלפונס, באתר Transfermarkt מיקאל אלפונס, באתר Soccerway מיקאל אלפונס, באתר WorldFootball.net מיקאל אלפונס, באתר National Football Teams מיקאל אלפונס, באתר FootballDatabase.eu Le défenseur Mickaël Alphonse débarque au DFCO באתר Le Bien Public, ‏ 26 ביולי 2018 (בצרפתית) MICKAËL ALPHONSE S’ENGAGE AVEC L’AMIENS SC באתר הרשמי של דיז'ון, 21 באוגוסט 2020 (בצרפתית) מיקאל אלפונס חתם רשמית במכבי חיפה באתר ONE, ‏ 3 בפברואר 2022 (בעברית)
ארנסט אוגוסט, דוכס שלזוויג-הולשטיין-זונדרבורג-אוגוסטנבורג

ארנסט אוגוסט, דוכס שלזוויג-הולשטיין-זונדרבורג-אוגוסטנבורג (30 באוקטובר 1660 - 12 במרץ 1731) היה דוכס גרמני מבית שלזוויג-הולשטיין-זונדרבורג-אוגוסטנבורג. ארנסט אוגוסט נולד ב-30 באוקטובר 1660 בזונדרבורג והיה בנם השני של ארנסט גינתר, דוכס שלזוויג-הולשטיין-זונדרבורג-אוגוסטנבורג ואוגוסטה, נסיכת שלזוויג-הולשטיין-זונדרבורג-גליקסבורג. ארנסט אוגוסט המיר את דתו לקתוליות והפך לקאנון בשטרסבורג. עם זאת, הוא חזר מאוחר יותר ללותרניות. בשנת 1692, הוא ירש את אחיו חסר הילדים פרידריך כדוכס אוגוסטנבורג. בשנת 1695 נישא לברונית מריה תרזיה מווינברג, אולם לא נולדו להם ילדים. ב-12 במרץ 1731 מת ארנסט אוגוסט בהמבורג, ואחיינו כריסטיאן אוגוסט הראשון, דוכס שלזוויג-הולשטיין-זונדרבורג-אוגוסטנבורג ירש את נחלתו ותאריו.
פולארד (סדרת טלוויזיה)

פולארד היא סדרת טלוויזיה תיעודית ישראלית ששודרה בערוץ כאן 11, אשר עוסקת בסיפור הריגול של יונתן פולארד. באוקטובר 2022 פורסם כי הסדרה נמכרה לגוף השידור Canal+ הצרפתי הסדרה מתארת את גלגולה של פרשת הריגול של פולארד, הנחשבת לטראומה הגדולה והמשמעותית ביחסי ארצות הברית–ישראל. הסדרה מביאה מרואיינים הנחשפים לראשונה ופרטים שלא נחשפו קודם לכן. בסדרה משולבים קטעי ארכיון, ובהם קטעים שלא שודרו מעולם, וראו אור לראשונה בסדרה. הביקורות לסדרה היו חיוביות. סמדר שילוני מ-ynet כתבה "ארבעת הפרקים של הסדרה הם עסקת חבילה משתלמת במיוחד לכל מי שרוצה להתמצא בפרשת ג'ונתן פולארד. על ידי בניית פרופיל מדויק, ראיונות בלעדיים ושילוב של כל ההיבטים יחד, נוצרת תמונה מלאה ומורכבת של הפרטאץ' הענק שהביא למשבר אמון עם ארצות הברית". דורון ברוש ממעריב כתב "פולארד" היא סדרה נדירה, ואולי לא שודרה כאן כמוה בעומק ובהיקף היריעה שהיא מכסה". פולארד, במיזם "אישים" לתיעוד היצירה הישראלית Elsa Keslassy, Elsa Keslassy, Canal+ Acquires ADD Content’s Documentary Series About Notorious Jewish-American Spy Jonathan Pollard (EXCLUSIVE), Variety, ‏2022-10-26 (באנגלית אמריקאית) סמדר שילוני, "פולארד": סיפורו של המרגל הישראלי כפי שמעולם לא ראיתם, באתר ynet, 3 בפברואר 2022 דורון ברוש, ‏"פולארד" הוא דוקו נדיר ומרתק שאסור לכם להחמיץ, באתר מעריב אונליין, 4 בפברואר 2022
שדה השלג בלקן

שדה שלג בלקן (באנגלית: Balkan Snowfield; בבולגרית: ледник Балкан) הוא רמה מכוסה קרח בגובה במזרח האי ליווינגסטון באיי שטלנד הדרומיים, שבאנטארקטיקה. גובהה של הרמה בין 150 מטרים ל-280 מטרים מעל פני הים. רוחבו של שדה השלג 2 קילומטרים. שדה השלג ממוקם דרומית לקרחון פרוניקה התחתון; שדה השלג ממוקם צפונית - מערבית לקרחון האנטרס; וכן שדה השלד ממוקם צפונית לקרחון קונטל. אורכו של שדה השלג 3 קילומטרים, וכיוון זרימתו - דרום-מעבר - צפון-מזרח. שדה השלג בלקן גובל במצוק ברדיק שממזרח לשדה השלג; שדה השלג בלקן גובל בקרחון קונטל ובנונאטאק קסטילו, שמדרום מזרח לשדה השלג; וכן שדה השלג בלקן גובל בסלע קראם שמדרום-מערב לשדה השלג בלקן. השדה משתפל לכיוון צפון-מערב, כאשר קצהו גובל בגבעות שלאורך החוף הבולגרי. שדה השלג מופה באופן מפורט בשנת 1991 על ידי ה-Servicio Geográfico del Ejército; לאחר מכן מופה שדה השלג על ידי סוקרים בולגריים בעונת המחקר (הקיץ האנטארקטי) שבין שנים 1994–1995, וכן בעונת המחקר (הקיץ האנטארקטי) שבין שנים 1995–1996 בשנת 2004 ובשנת 2009. שדה השלג נקרא על שם חבל הבלקן. שם שדה השלג התקבל רשמית ב-16 במרץ 1994. הגאזט האנטארקטי הבולגרי (בבולגרית) • Hongbiao Cui, Chunhao Gu, Zhu Li, Jun Zhou, ED, Soil and Sediment Pollution, Processes and Remediation, Geoderma 144 (2008) 52 (באנגלית) • Rossitsa Kenderova, Ahinora Baltakova Росица Кендерова, (Ахинора Балтакова), Soil and Sediment Pollution, Processes and Remediation, Sofia University “St. Kliment Ohridski”, Faculty of Geology and Geography, Dept. Climatology, Hydrology and Geomorphology, 15 Tsar Osvoboditel Blvd., 1504 Sofia, Bulgaria (באנגלית) • Rossitsa Kenderova, Ahinora Baltakova Росица Кендерова, (Ахинора Балтакова), Soil and Sediment Pollution, Processes and Remediation, Sofia University “St. Kliment Ohridski”, Faculty of Geology and Geography, Dept. Climatology, Hydrology and Geomorphology, 15 Tsar Osvoboditel Blvd., 1504 Sofia, Bulgaria (באנגלית) שדה השלג בלקן באתר הגאזט האנטארקטי של ממשלת אוסטרליה [https://data.pgc.umn.edu/maps/antarctica/usgs/01/pdf/Trinity%20Peninsula%20Area%20and%20South%20Shetland%20Islands.pdf מפה טופוגרפית מעשה ידי הסקר הגאולוגי של ארצות הברית של חצי האי טריניטי שדה השלג בלקן באתר הגאזט האנטארקטי המשווה SCAR של ממשלת אוסטרליה תצלום לוויין של אזור שדה השלג, תוך סימון אתרים נוספים באזור באתר copernix שדה השלג בלקן באתר marineregions מפת אזור שדה השלג בלקן שדה השלג בלקן באתר mindat גאזט השמות האנטארקטיים הרשמי של בולגריה מידע גאוגרפי והיסטורי הגאזט האנטארקטי הבולגרי לפי מקור אחר גובהה של הרמה בין 50 ל-350 מטרים מעל פני הים מידע גאוגרפי לפי מקור אחר אורכו של שדה שלג 4.5 קילומטרים
חן עברי אפטר

חן חנוך עברי אפטר (10 באפריל 1958 - 7 בספטמבר 2012) היה דיפלומט ישראלי שכיהן כשגריר ישראל בלטביה. עברי נולד לנחמה ומשה (מרטין) אפטר, במשפחה בת שני ילדים. נולד וגדל בפתח תקווה. הוא התגייס לצה"ל בקיץ 1976 ושירת כקצין במשטרה הצבאית החוקרת. הוא החל לעבוד במשרד החוץ בנובמבר 1986. היה מתמחה מדיני בחטיבת ההדרכה. בשנת 1988 הוצב כמזכיר מדיני באגף המזרח התיכון. שנה אחר כך נשלח לשמש כמזכיר מדיני בשגרירות ישראל בברזיל, עד 1993. בשנים 1993–1996 היה מזכיר מדיני באגף אמריקה הלטינית. לאחר מכן שירת שלוש שנים כיועץ מדיני בשגרירות ישראל בקנדה. במשך שנה (1999–2000) שימש כיועץ בלשכה המדינית של היחידה לקשרי חוץ במשרד ראש הממשלה. לאחר מכן שירת שש שנים כמנהל מחלקה במרכז למחקר מדיני. בשנים 2006–2010 כיהן כשגריר ישראל בלטביה ושגריר לא-תושב בליטא. לאחר שובו ארצה הוצב כציר יועץ מדיני בלשכת סגן שר החוץ. עברי היה האישיות הראשונה שזכתה בעיטור "הכוכב הדיפלומטי" הליטאי (Lietuvos diplomatijos žvaigždė) לשנת 2010. העיטור הוענק לו באירוע חגיגי שנערך במלון דן בתל אביב בדצמבר 2010 מידי ראש ממשלת ליטא, אנדריוס קוביליוס, שהגיע בראש משלחת ליטאית לביקור בישראל. נשא לאישה את דליה עברי ונולדו להם ארבעה בנים. עברי אפטר נפטר בגיל 54 ממחלה ממארת, שממנה סבל כארבע שנים. הוא הובא לקבורה בבית הקברות סגולה בפתח תקווה. היה שומר מצוות. הניח אישה, הורים, ילדים ושלושה נכדים. עבודת דוקטורט באוניברסיטת בר-אילן שכתב ושעסקה בדמוקרטיה ויחסי חוץ בברזיל בשנים 1990–1993, הוגשה לאחר מותו, ב-2013. על שמו של עברי אפטר בית ספר תיכון - בית הספר חן לשגרירים צעירים בפתח תקווה. מדיה וקבצים בנושא חן עברי אפטר בוויקישיתוף חן עברי אפטר, באתר משרד החוץ פרטי עבודת הדוקטורט של חן עברי אפטר, 2013, בקטלוג הספרייה הלאומית שגריר ישראל, דר' חן עברי אפטר ז"ל, ישמש מודל לחיקוי לשגרירים הצעירים, באתר פ"תעכשיו, 24 בספטמבר 2016 נחנכה פינת הנצחה ע"ש חן אפטר בבית הספר חן לשגרירים צעירים, באתר פ"תנטו, 25 בספטמבר 2016 https://lrv.lt/lt/naujienos/iskilmingos-vakarienes-metu-apdovanojimais-pagerbti-prie-lietuvos-izraelio-santykiu-stiprinimo-prisideje-zydai אתר הממשלה הליטאית פרוטוקול מס' 182 מישיבתה של הוועדה המיוחדת לפניות הציבור בכנסת, ה' באב התשע"ב (24 ביולי 2012) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
רייצ'ל מלווין

רייצ'ל מלווין (באנגלית: Rachel Melvin; נולדה ב-9 בפברואר 1985) היא שחקנית אמריקאית. מוכרת בעיקר בשל תפקידה בסדרת טלוויזיה "ימי חיינו" ובהמשכו "טיפשים בלי הפסקה 2". רייצ'ל מלווין נולדה באלמהרסט, אילינוי. כאשר היא הייתה בת ארבע המשפחה עברה לפיניקס שבאריזונה והיא גדלה שם. בשנת 2003 היא סיימה לימודי בית הספר ועברה ללוס אנג'לס ללימודי משחק. בשנת 2005 שיחקה בסרט אימה "בו". בהמשך היא שיחקה בסדרה "ימי חיינו". בסדרה זו היא שיחקה בשנים 2005–2009 השתתפה ב-518 פרקים. על תפקידה בסדרה זו היא הייתה מועמדת לקבלת פרס אמי. ב-2014 מלווין שיחקה ב"טיפשים בלי הפסקה 2". בשנת 2016 היא השתתפה בעונה האחרונה של "אוקוורד". רייצ'ל מלווין ממשיכה לשחק בסרטים וסדרות טלוויזיה. רייצ'ל מלווין, ברשת החברתית פייסבוק רייצ'ל מלווין, ברשת החברתית אקס (טוויטר) רייצ'ל מלווין, ברשת החברתית אינסטגרם רייצ'ל מלווין, במסד הנתונים הקולנועיים IMDb (באנגלית)
תהילים ס"ב

תהילים ס"ב הוא המזמור השישים ושניים תהילים (לפי המספור בוולגטה ובתרגום השבעים, המזמור ממוספר כמזמור ה-61). המזמור הוא אחד משלושה מזמורים שמיוחסים לידותון, שהוא אבי משפחת משוררים מהלויים המוזכר גם בספר דברי הימים. המזמור נחשב סגולה לאמירה לאחר תפילת מנחה וערבית. המזמור מכיל שלושה עשר פסוקים ונחלק לארבעה חלקים. הנושא המרכזי במזמור הוא תפילה והתבוננות על חייהם של הרשעים ועל הצלחתם הזמנית אל מול חייהם של אלו הדבקים בה' אשר קשורים בנצח. פתיחת המזמור מייחסת אותו לאחד מראשי משפחת משוררים, ידותון. המזמור מתחיל עם פזמון שיחזור גם בהמשכו "מִמֶּנּוּ יְשׁוּעָתִי", המשורר בוטח באלוהיו, יש לו שקט נפשי (דּוּמִיָּה נַפְשִׁי) וחוסן בזכות הביטחון באלוהיו. חלקו הראשון של המזמור עוסק בביטחון הנדרש באל, במיוחד כשכוח הסבל של המשורר עומד להיגמר ("מִשְׂגַּבִּי לֹא אֶמּוֹט רַבָּה"). מקור הסבל הוא אנשים שמנסים להפיל אותו ולהדיח אותו. אנשים שלכאורה קרובים אליו אך "בְּפִיו (בפיהם) יְבָרֵכוּ וּבְקִרְבָּם יְקַלְלוּ". הפזמון חוזר, הביטחון שיש למשורר באלוהיו ("מִמֶּנּוּ תִּקְוָתִי... הוּא צוּרִי וִישׁוּעָתִי") מתוך חוויית הבגידה של רעיו והעוצמה שהעניק לו הביטחון באלוהיו, יוצא המשורר עם מסר לכל בני האדם: "בִּטְחוּ בוֹ (באלוהים) בְכָל עֵת". אל תבטחו בבני האדם כי "הֶבֶל בְּנֵי אָדָם כָּזָב בְּנֵי אִישׁ" וגם "אַל תִּבְטְחוּ בְעֹשֶׁק", אפילו אם נראה כי העושים אותו מצליחים בחיים. בסיום המזמור המשורר מסיים בתובנה שהיא עבורו כדבר האל ממש "כִּי עֹז לֵאלֹהִים... כִּי אַתָּה תְשַׁלֵּם לְאִישׁ כְּמַעֲשֵׂהוּ". יש לו ביטחון באלוהים כי בסופו של דבר הצדק ייעשה וכל אחד יקבל את מה שמגיע לו. אך לאלוקים - ניגון המושר בחסידות חב"ד. ללחן ביצועים רבים, בהם: אלבום ניגוני חב"ד 1 של ניח"ח. אברהם פריד באלבום האפ קאזאק. יצחק מאיר ומנדי ג'רופי באלבום פורים שמח. אך לאלוקים - ביצוע של אהרלה סמט ודניאל מנדלוביץ לניגון של חסידות פיטסבורג באלבום זכר חסדו. מדיה וקבצים בנושא תהילים ס"ב בוויקישיתוף תהילים ס"ב מתוך פרויקט 929 סגולות בספר תהילים במוקד התהילים הארצי ספר הניגונים - ניגוני חב"ד, ניגון ק' אך לאלוקים, להאזנה מתוך התקליט ניגוני חב"ד 1 מסדרת ניח"ח, באתר Chabad.org. אך לאלוקים, בביצוע אברהם פריד, סרטון באתר יוטיוב (אורך: 5:28) אך לאלוקים, בביצוע יצחק מאיר, מנדי ג'רופי, סרטון באתר יוטיוב
בנדור

האם התכוונתם ל... אברהם שלום בנדור – מראשי השב"כ אורי בן-הדור – סופר ומחזאי יהודי רומני אריאל בנדור – משפטן ישראלי בן-דור בנדר בנדורה
מארי-לואיז לאשאפל

מארי-לואיז לאשאפל (בצרפתית:Marie-Louise Lachapelle‏ (1 בינואר 1769 - 4 באוקטובר 1821) הייתה מיילדת צרפתייה שפיתחה שיטות חדשות בתחום עיסוקה. מארי-לואיז לאשאפל נולדה בפריס למשפחה שעסקה בתחום מיילדות כבר מספר דורות. היא למדה אצל אימה וכבר בגיל 12 הייתה מסוגלת לעבוד באופן עצמאי. היא עבדה לצד אימה בבית חולים "הוטל דיה", בין הוותיקות בפריז. במקביל היא המשיכה ללמוד אצל מומחים מובילים בתחום פריז. בשנת 1797 מארי-לואיז לאשאפל מונתה למנהלת מחלקת מיילדות בבית חולים במקום אימה שלה שנפטרה. בין התלמידות שלה הייתה מארי בואבה שבהמשך עבדה לצידה. מארי-לואיז לאשאפל פנתה למשרד הפנים הצרפתי עם בקשה לארגן מסגרת לימודי מיילדות ובית חולים חדש לילדים. בעקבות התשובה החיובית היא נשלחה להידלברג להשתלמות. כאשר היא חזרה היא מונתה למנהלת מחלקת מיילדות בבית חולים החדש. במהלך עבודתה מארי-לואיז לאשאפל טיפלה בלידת כ-40 אלף תינוקות. על בסיס ניסיונה היא פרסמה ספרPratique des accouchemens ou Mémoires et observations choisies, sur les points les plus importans de l'art. מארי-לואיז לאשאפל הייתה בדעה שצריך להתערב במהלך לידה רק במקרים קיצוניים. היא הכירה בחשיבות תיעוד המקרים וניתוח סטטיסטי של הממצאים. מארי-לואיס לאשאפל נפטרה ממחלת הסרטן. מדיה וקבצים בנושא מארי-לואיז לאשאפל בוויקישיתוף ביוגרפיה (אנגלית)